section_heading: Aikido
paragraph_text: Godine 1931. novi dojo dobiva naziv Kobukan dojo. U to vrijeme je Ueshiba već imao oko 40 učenika, među kojima je bilo dosta nosilaca visokih zvanja u judu ili kendu. Nešto kasnije se uključuje i Kenji Tomiki. Iste godine Ueshiba izdaje knjigu Budo Renshu. Napravljen je film o Aiki Budo-u, što je jedini predratni film Moriheija Ueshibe.